הוועדה המיוחדת לפניות הציבור, כנסת 20, פרוטוקול מספר 21, 2015-11-04 09:00

ישראל אייכלר: בוקר טוב לכולכם.

ישראל אייכלר: אנחנו פותחים את ישיבת הוועדה לפניות הציבור בעניין פניות של דיירי מקבץ דיור ברחוב פריימן בראשון לציון.

ישראל אייכלר: הדיון הזה הוא אחד המאפיינים של הוועדה לפניות הציבור.

ישראל אייכלר: בדרך כלל ועדות צריכות לעסוק בדברים יותר כלליים ובתופעות ארציות, כולל הוועדה שלנו שעוסקת רבות בנושאים שאמנם נוגעים גם לאנשים מעטים, אבל בפריסה ארצית.

ישראל אייכלר: משהו נקודתי, זה עוד אחד מהפנים של הוועדה לפניות הציבור ולפעמים אפשר לפעול בעניין הזה יותר מאשר במשהו שמתפרש על פני כל הארץ.

ישראל אייכלר: אני רוצה לציין דיון שהיה ביוזמת חברת הכנסת סופה לנדבר, בעניין רופאים בבית החולים בנהריה.

ישראל אייכלר: אם אני לא טועה זה סודר, נכון?

סופה לנדבר: כן, הם עובדים עד סוף דצמבר ואחר כך אני מקווה שהם יקבלו פיצוי מוגדל.

ישראל אייכלר: כן, אני מקווה שזה מה שיהיה גם הפעם.

ישראל אייכלר: מדובר בפרויקט מתחם לשכירות ארוכת טווח שהקרקע שם ניתנה לצרכי ציבור ולא במקבץ דיור.

ישראל אייכלר: משרד הקליטה פרסם קול קורא שמזמין רשויות באזורים שיש בהם ביקוש גבוה לדיור של עולים קשישים ואין פתרונות דיור ציבורי, שאפשר לבנות גם על קרקע ציבורית.

ישראל אייכלר: אגב, אני פעם ראשונה שומע את זה, כי בדרך כלל אומרים שבקרקע ציבורית זה בלתי אפשרי.

סופה לנדבר: זה פרויקט שיזמנו, 4,000 יחידות דיור מתקציב של המדינה.

ישראל אייכלר: אז זה לא פריצת גדר, אלא פריצת קרקע.

ישראל אייכלר: בכל אופן בנו מתחמי דיור לקשישים זכאים לצורך השכרה לטווח ארוך והחברה הכלכלית של עיריית ראשון לציון הגישה הצעה ובנתה את מתחם הדיור.

ישראל אייכלר: מתברר שהיו שני חוזים, זה אפשר רק בישראל, כמו שאומרים.

ישראל אייכלר: החוזים לא תורגמו לשפה הרוסית.

ישראל אייכלר: אגב, יש חוק שצריך לתרגם - - -

סופה לנדבר: הם חותמים בעברית, אבל על יד צריך להיות תרגום.

ישראל אייכלר: גם זה דבר חדש?

סופה לנדבר: אנחנו דאגנו, בוועדה כאן.

<שלומית אבינח: גם מכתבים של מד"א ביקשתי שיהיו ברוסית.

ישראל אייכלר: ואיך מד"א יודע למי כותבים ברוסית ולמי - - -

<שלומית אבינח: לא, התשלום יש בכל השפות, ביקשתי בחמש שפות - - - יש גם באנגלית וב - - -

סופה לנדבר: גם תרופות ביקשנו.

ישראל אייכלר: כן, ומשרד הקליטה קבע את שכר הדירה שמשולם על ידי הדיירים ולמעשה אני מבין מכל מה שקראתי בחומר לקראת הדיון, שיש פה שני חוזים שיש שם שני מחירים, שתי אפשרויות של מחירים.

ישראל אייכלר: משרד הקליטה טוען שזה היה בטעות, תיכף נשמע את הטענה, וכל השאר אנחנו נשמע פה.

ישראל אייכלר: אני מבקש עכשיו למסור את הדיון עם חברת הכנסת לנדבר, כי יש לי ועדת חוץ וביטחון על מוכנות העורף.

ישראל אייכלר: (היו"ר סופה לנדבר)

סופה לנדבר: תודה רבה לך.

סופה לנדבר: אני חושבת שאנחנו לא צריכים לעשות סבב, כולם מכירים את כולם.

סופה לנדבר: אני אתחיל בזה שבהתחלה נפגעתי ולא רציתי להגיע, בגלל שלא הזמנתם אותי לחנוכת בית, ואתם בדיוק יודעים שאת הפרויקט הזה יזמנו אנחנו, עם חביב ועם כל המחלקה ועם כל משרד העלייה והקליטה עבדנו על הפרויקט הזה ואני צריכה לומר כאן שוודים קירפיצ'וב בלבל לי את המוח ועשה לי חור בראש, ואותי ככה לימדו, לפעמים בחיים צריכים לא להגיד תודה, אבל לתת הכרה למה שנעשה.

סופה לנדבר: הרי אתם לא עבדתם באי בודד, אנחנו במשרד העלייה והקליטה ידענו שהתור בראשון לציון ארוך ביותר, אנשים 18 שנה בממוצע המתינו עד שיקבלו את הגג מעל הראש, ואני צריכה גם להגיד שאתם התקדמתם יפה בפרויקט הזה.

סופה לנדבר: אתם הייתם בין הראשונים שבניתם את הבית, סיימתם את הבית ואני הייתי מרוצה.

סופה לנדבר: אני עקבתי, אם מישהו לא יודע, כמעט בכל שלב של התקדמות הייתי שם בשטח ובדקתי והתעניינתי וגם אמרתי את דעתי.

סופה לנדבר: אנחנו היינו צריכים לעשות חנוכת בית ב-9 במאי, זה לא הצליח בגלל עיכובים, אבל יחד עם זאת אני מרוצה שבחודש אוגוסט היה אכלוס.

סופה לנדבר: כאשר קיבלתי פנייה מהדיירים אני באתי לבניין הזה והרגשתי באולם כעס.

סופה לנדבר: במקום חיוך על הפנים כעס כזה, כעס עצום.

סופה לנדבר: היה לי לא נעים.

סופה לנדבר: אישית היה לי, פשוט הלב שלי נשבר, אמרתי, כל כך הרבה השקענו וכל כך הרבה דאגנו, אתם ואנחנו, ובסופו של דבר יש איזה שהוא פגם קטן שהוא בעצם ממלא את הרוגז של האנשים.

סופה לנדבר: התלונות היו על זה שלא היה תרגום, התלונות היו על זה שהם מבולבלים, הסכום נראה להם הרבה יותר גבוה מאשר סכומים אחרים.

סופה לנדבר: לא הייתה הפרדה בין הסכומים שמשרד השיכון מעביר.

סופה לנדבר: אני חושבת שזה א'-ב', לפני שמחתימים את האנשים הייתם צריכים את הכסף של משרד השיכון להעביר לחברה ואז להחתים את האנשים על השתתפות עצמית.

סופה לנדבר: זהו.

סופה לנדבר: זה לא קרה.

סופה לנדבר: איך אנחנו מתקנים את הדברים?

סופה לנדבר: אני אתן לחביב, בגלל שחביב הגיע.

סופה לנדבר: חביב, בבקשה.

<חביב קצב: גברתי היושבת ראש, השרה לשעבר.

<חביב קצב: אני מוכרח להגיד שהפרויקט הזה באמת זה פרי עבודה ויוזמה וגיבוי רציניים ביותר של השרה שדאגה להביא שתי החלטות ממשלה.

סופה לנדבר: עשינו את זה יחד.

<חביב קצב: את השרה.

<חביב קצב: זה לא פשוט, אבל אני שמח שביחד עם כולנו, ביחד עם הרשות המקומית, ביחד עם החברה הכלכלית, הצלחנו להקים את הפרויקט הזה.

<חביב קצב: אני חושב שאני ביקרתי בפרויקט הזה, בזמן שהוא היה בבנייה ובהקמה, בפיגומים ובכול, אולי 10-12 פעמים.

<חביב קצב: עוד לא היה דבר כזה שאני הגעתי למקומות כאלה לברר ולבדוק.

<חביב קצב: מה שעשיתי, לא בגלל שיש לי עודף זמן, אלא בגלל שאכפת לי מהנושא, וכל פעם באנו לראות מתי אפשר לאכלס, אנשים מחכים בתור שנים.

<חביב קצב: היה מאוד מאוד אכפת לנו שהפרויקט הזה ייבנה ברמה הכי נאותה, הכי טובה, הכי מתאימה, היו לנו אפילו הערות, ההערות תוקנו ובהתאם להערות שלנו גם דברים תוקנו.

<חביב קצב: פעם ראשונה שהיה לי קשר ישירות עם הקבלן הראשי של הבניין, חברת הבנייה, לא צריך להיות, זה לא בניין שאני בונה, אבל זה מראה על האכפתיות ועל הרצון ועל שיתוף הפעולה שהיה בינינו בנושא הזה.

<חביב קצב: קודם כל זה דבר שמאוד חשוב להדגיש ואני לא אומר את זה סתם, אני אומר את זה להבין עד כמה אכפת לנו מהנושא הזה.

<חביב קצב: לא אכפת לנו מהבניין, לא אכפת לנו מהדירות, אכפת לנו יותר מהעולים.

<חביב קצב: מאחר שמאוד אכפת לנו מהעולים רצינו שהעולים יתאכלסו כמה שיותר מהר בדירות נאותות, הולמות ושהם יקבלו את כל השירותים שהם צריכים לקבל.

<חביב קצב: ככה פעלנו וככה עבדנו ועשינו את האכלוסים, ועל מנת למנוע טרטור של העולים אפילו הבאנו מערכת מחשב מיוחדת למקום עצמו, שאותו עולה שיושב באולם יקבל את ההפניה במקום במערכת המחשב, לא יצטרך ללכת עוד פעם למשרד הקליטה ועוד פעם להביא אישור ועוד פעם ללכת.

<חביב קצב: יצרנו עבודה, השבתנו אנשים במערכת המחשוב שלנו, בשדה התעופה שלנו, בנוסף לעובדי האכלוס, ועשינו את זה במיוחד באותו מקום על מנת לתת שירות, כי מדובר באנשים מבוגרים, אנשים שלא קל לטרטר אותם ועשינו את הכול על מנת שהכול יעבוד וידפוק ברמה הכי הכי נכונה ומהירה.

<חביב קצב: לאחר כל מה שאנחנו עשינו, לצערי פשוט מאוד היו אי הבנות וכתוצאה מאי ההבנות נוצרה בעיה שיש היום עוגמת נפש מאוד מאוד גדולה אצל העולים.

<חביב קצב: אני מתייחס קדימה וצריך להפיק לקחים ממה שעשינו.

<חביב קצב: מה שעשינו, אין בן אדם שעושה ולא טועה, אבל כהפקת לקחים עתידית אנחנו מחויבים לדעת לשבת ולראות מה היה עלינו לעשות, מה אנחנו נעשה להבא, על מנת שלא יקרה לנו.

<חביב קצב: כשבנינו, יצאנו לפרויקט הזה וכשתכננו אותו תכננו אותו לפרטי הפרטים, ברמה כזאת שכולם יהיו מרוצים.

<חביב קצב: אני יוצא מתוך הנחה שגם החברה הכלכלית שבנתה את זה היא לא חברה פילנתרופית, היא לקחה הלוואות מהבנקים, היא צריכה להחזיר כסף, היא צריכה לעמוד בזה.

סופה לנדבר: אבל גם בקול קורא אנחנו התחשבנו בזה שזה צריך להיות פרויקט כלכלי.

<חביב קצב: נכון, בוודאי, עמדנו על זה, וגם אם הרשות לא הראתה לנו פרויקט שהיא יכולה לעמוד בו, שיש בו היתכנות כלכלית, לא אישרנו אותו.

<חביב קצב: שתדעו.

<חביב קצב: חלק מהקריטריונים באישור הפרויקט זו הייתה ההיתכנות הכלכלית של אותו פרויקט.

<חביב קצב: אין לנו שום עניין שיקום הבניין ובסוף תבוא הרשות ולא תדע להפעיל אותו ולא תוכל להפעיל אותו ואין לה כסף להמשיך לנהל את הבניין.

<חביב קצב: זה פשוט שנדע.

<חביב קצב: בין היתר קבענו כמה העולה מקבל כסף.

<חביב קצב: הפעלנו על זה מסלול שכירות ארוכת טווח, שזה יותר כסף, ואמרנו מה ההשתתפות העצמית, ההשתתפות העצמית נעה בין זה לבין זה.

<חביב קצב: כשאמרנו שהשתתפות עצמית נעה בין זה לבין זה, לקחנו בחשבון שיש כל מיני משתנים, יש אנשים שמרוויחים יותר, גם קשישים, מקבלים יותר הכנסה מכל מיני מקורות, יש אנשים שחיים רק על קצבת הכנסה של הביטוח הלאומי פלוס השלמת הכנסה, שכולנו יודעים מה הגובה שלה.

<חביב קצב: ואז אמרנו, נענו, אמרנו בקול קורא, שהסכומים נעים בין סכום לבין סכום.

<חביב קצב: לאחר כל הטעות הראשונה שהייתה, ואני לא בא לציין טעויות, שלא יובן לא נכון, אמרתי, אני מתייחס לעתיד, לא לעבר, לאחר שהייתה אי הבנה בחתימת החוזה הראשון, הפנינו את תשומת לבכם שאפשר גם לרדת במחיר, לא חייבים לקחת את המחיר הגבוה.

<חביב קצב: אני יודע שקל לי להגיד את זה, כל דבר כזה בא לידי ביטוי במחיר כלכלי ובסיכון כלכלי ובהתנהלות הכלכלית שלכם גם מול הבנקים.

<חביב קצב: אבל אין לי ספק שהחברה הכלכלית של ראשון יכולה להרשות לעצמה, אז לא להחזיר את הכסף אולי ב-10 שנים, תחזיר אותו ב-12, תחזיר אותו ב-13.

<חביב קצב: לא שאני מזלזל, אני לא אומר את זה בזלזול, ניצן, חלילה, אבל אני אומר ברמה הכלכלית, ברוך ה', איך אומרים?

<חביב קצב: הם יכולים להרשות לעצמם.

<חביב קצב: אבל אותו פרט, אותו אדם, אותו עולה, שצריך לשלם את התשלום מאצלו יותר גבוה, קשה לו שבעתיים מאשר אנחנו כמדינת ישראל, אתם כחברה כלכלית, יכולים להתמודד.

<חביב קצב: זאת הנקודה.

<חביב קצב: הנקודה החשובה מאוד הרצינית השנייה.

<חביב קצב: עשינו כל מה שאנחנו יכולים על מנת שהאכלוס - - - עד האכלוס ועד שהעולים נכנסו לדירות שלהם, החיוך היה מלא על הפנים שלהם.

<חביב קצב: לצערי עכשיו אנחנו נצטרך לתקן את זה.

<חביב קצב: אנחנו מוכנים כמשרד הקליטה לבוא ביחד איתכם, לשבת ביחד עם העולים, במטרה מאוד פשוטה, צריך לבוא אל העולה עם תרגום חוזה ברוסית, עם דברים מאוד ברורים, ללכת לקראת ולא להתחשבן על העבר - - -

סופה לנדבר: ולהחתים אותם רק על השתתפות עצמית.

<חביב קצב: נכון, להחתים אותם מראש - - -

<קריאה: עם מספר שינויים.

<אולגה דדון: אבל יש בעיה, אם הם לא חותמים על זה הם לא יקבלו את ה - - -

<חביב קצב: אנחנו נדבר איתם שהם יחתמו על זה.

<חביב קצב: גם לטובתם, הרבה יותר קל להם לעשות את זה.

סופה לנדבר: כבר כמה חודשים לא שילמו?

<חביב קצב: אני לא יודע אם שילמו וכמה שילמו, אבל אני אומר, בואו נעזוב את העבר.

<חביב קצב: מנכ"ל החברה הכלכלית, בוא לא נתחשבן איתם על העבר, שהם ירגישו טוב, נדבר איתם על העתיד, נלך קדימה.

<חביב קצב: אנחנו מוכנים לעבוד איתכם יד ביד בנושא הזה.

<חביב קצב: זו נקודה אחת.

<חביב קצב: נקודה שנייה אני רוצה פה להבהיר.

<חביב קצב: זה לא מקבץ דיור, זה מסלול מיוחד, פתרון דיור על קרקע חומה שאנחנו ביחד עם הרשות המקומית הפעלנו את זה, יש לזה אחריות ברשות המקומית ואתם הזרוע הביצועית של הרשות המקומית לנושא הזה, בתפעול, בבנייה, באכלוס, על כל המשתמע.

<חביב קצב: אבל אנחנו לא מתנהלים, אתם ואנחנו, אנחנו ביחד.

<חביב קצב: אנחנו מוכנים לבוא ביחד איתכם, לשבת עם העולים, לסייע בכל מה שאנחנו יכולים לסייע על מנת לקדם את זה.

<חביב קצב: יש לנו מטרה אחת, להחזיר את שביעות הרצון והחיוך לאנשים שיושבים שם.

<חביב קצב: כל הזמן יהיה מישהו שיהיה מרוצה יותר, מרוצה פחות, זה חלק מהחיים שלנו, אבל בגדול כשאנחנו עובדים מול כמעט 300 איש ברמה שאף אחד לא מרוצה, זה לא טוב לאף אחד.

<חביב קצב: אנחנו מוכנים, גברתי היושבת ראש, להתגייס לנושא הזה ונעשה כל מה שאנחנו יכולים.

<חביב קצב: הבהרה אחרונה שהייתי רוצה להדגיש, מאוד חשוב לעשות בדיקת ריג'קטים לדירות, בתוך הדירות.

<חביב קצב: מטבע הדברים לאחר האכלוס אנחנו מגלים את הבעיות שיש לאותה דירה, שהסוללה לא בסדר והנזילה פה והאסלה פה והרטיבות פה וחלון לא נסגר טוב, זה טבעי.

<חביב קצב: את זה אנחנו מגלים כל אחד מאיתנו רק לאחר שהוא קונה את הדירה ונכנס לדירה, באכלוס השוטף הוא מגלה את הבעיות.

<חביב קצב: צריך לעשות עוד בדיקה, יזומה, לעבור את כל הדירות ולקחת כמה אנשי תחזוקה של אותו - - - יש לכם את הערבות ויש לכם את הביטוח ויש לכם את כל מה שצריך, לעבור את זה, לעשות עבודה יזומה מול כל דירה, להיכנס ולתקן כל מה שצריך לתקן.

<שלומית אבינח: ולהסביר להם שנכנסים למטרה הזאת.

<חביב קצב: כן, ולעזור להם בנושא הזה.

<חביב קצב: ואם איזה קשיש, צריך לתלות לו איזה לוח, או צריך לתלות לו איזה מדף, או צרך באיזה משהו לעזור לו, לעשות את זה.

<חביב קצב: לא חשוב, מדובר באוכלוסייה מאוד מבוגרת.

<חביב קצב: ככה אנחנו עשינו, זאת ההנחיה שלי, דרך אגב, לכל מקבצי הדיור.

<חביב קצב: ככה הם עושים בתוך מקבצי הדיור.

<חביב קצב: אנחנו עוזרים להם הרבה, מעבר למה שרשום בחוזה.

<חביב קצב: תודה רבה.

<חביב קצב: אני מתנצל, אני חייב ללכת.

<חביב קצב: אני באתי לכבוד היושבת ראש, השרה לעלייה וקליטה.

<חביב קצב: תודה רבה לך ואני מתנצל.

סופה לנדבר: תודה.

<ניצן פלג: כבוד היושבת ראש, חברת הכנסת סופה לנדבר.

<ניצן פלג: ראשית אני רוצה להגיד שכל מה שאמרת בהתחלה את צודקת ואני מקבל את זה.

<ניצן פלג: עיריית ראשון לציון והחברה הכלכלית רואה במפעל של מקבצי דיור מפעל מאוד חשוב, מאוד מאוד חשוב.

<ניצן פלג: זה מקבץ הדיור השני שאנחנו בנינו.

<ניצן פלג: אתמול בערב, לסבר לך את האוזן, שעתיים, מחמש עד שבע ישבתי על התכניות של מקבץ הדיור מספר 3.

<ניצן פלג: תוך חודשיים אנחנו רוצים כבר לצאת לביצוע.

<ניצן פלג: אנחנו רצים מהר מאוד עם זה, אנחנו לא - - -

סופה לנדבר: אתה זוכר מי אישר את זה?

<ניצן פלג: אנחנו רואים בנושא הזה נושא סוּפר חשוב וגם בחברה הכלכלית, אנחנו נותנים על זה את הדעת ועושים את הכול בשביל לספק את הדיור הציבורי לאנשים שחסרה להם קורת גג.

<ניצן פלג: אנחנו כל הזמן, זה לא רק אני, זה גם ראש העיר, יש פה את מר יפת מנחם שהוא אחראי על כל הנושא של הקליטה, חבר מועצת העיר שדואג לזה, כולם מעורבים בזה.

<ניצן פלג: כל הזמן מול עינינו לקדם את הנושא הזה.

<ניצן פלג: זה חשוב להגיד.

סופה לנדבר: טוב, אתם הייתם בראשונים שלקחתם את הדגל והחלטתם שאתם בונים, בגלל שאתם ידעתם - - -

<ניצן פלג: אני אומר לך שהדגם השלישי, חבל שלא הבאתי את התכניות, הרבה הרבה יותר משופר והרבה יותר נוח, הרבה יותר יפה.

<ניצן פלג: עשינו שם ממש מבנה מאוד יפה, מבנה יותר נמוך, מלבני כזה, עם חצר באמצע, מאוד יפה, ואנחנו ממש בשלבים מתקדמים.

<ניצן פלג: גם הסיוע של משרד הקליטה עלה, מאפשר לנו לשדרג, זה גם טוב.

<ניצן פלג: כלומר יש פה הבנה שהנושא הזה מאוד חשוב ואנחנו מקדמים את זה.

סופה לנדבר: (אומרת דברים בשפה הרוסית.

סופה לנדבר: )

<ניצן פלג: החברה שלנו היא חברה שיודעת לבנות טוב, יודעת לקדם פרויקטים.

<ניצן פלג: כל הנושא של טיפול הוא לא הצד החזק שלנו ובאמת בכל נושא הקליטה, תהליך הקליטה, כמו שאמר פה חביב וגם אני אומר, נכשלנו.

<ניצן פלג: אנחנו נפיק את כל הלקחים, התחלנו ליישם אותם.

<ניצן פלג: אנחנו נכתוב נוהל קליטה, כל הנוהל, אנחנו נהדק את שיתוף הפעולה עם משרד הקליטה, גם עם אולגה, גם עם חביב, נעשה שיתוף פעולה מיוחד לקליטה.

<ניצן פלג: איך אומרים, שפעם אחת - - -

סופה לנדבר: תתקנו את הדברים.

<ניצן פלג: אנחנו נתקן את זה, למקבץ הבא, ואנחנו יודעים מה אנחנו צריכים לעשות.

סופה לנדבר: אבל לפני המקבץ הבא, בואו נתקן את זה כאן.

<ניצן פלג: בסדר, גם פה.

<ניצן פלג: גם פה אני אתקן.

<ניצן פלג: מה שחביב אמר, אני מצטרף.

<ניצן פלג: אנחנו צריכים לייצר שם אווירה טובה, אנחנו צריכים לבוא ולראות.

<ניצן פלג: עוד פעם, מבחינתנו זה לא לשכן את הדייר וזהו.

<ניצן פלג: גם במקבץ הראשון אנחנו - - -

סופה לנדבר: ודים, יש לך מקום כאן, יש לך מקום פה.

<ודים קירפיצ'וב: שלום לכולם.

סופה לנדבר: אני מבקשת סליחה, עוד כמה דקות אתם תסלחו לי שאני אצא לכמה דקות.

סופה לנדבר: נעשה הפסקה לכמה דקות.

<ניצן פלג: אני אומר, מעבר לזה שאנחנו משכנים את הדיירים אנחנו גם דואגים ונדאג שהמקבץ הזה יהיה בית שאפשר יהיה להפעיל את הדיירים.

<ניצן פלג: יש לנו חברת ניהול, היא בסדר גמור, גם אנחנו דואגים, לפחות בחגים, לשי קטן, לעבור בין כל הדיירים, לעשות להם פעילות.

<ניצן פלג: יש דברים שאפילו לא רושמים בקול קורא או בפרוגרמה של משרד הקליטה, אבל אנחנו יודעים.

<ניצן פלג: חדר הרצאות, לדגם אותו, לשים במה, לשים טלוויזיה, לשים וידיאו, לשים את הדברים האלה.

<ניצן פלג: אנחנו רוצים להפעיל את זה בצורה כזאת שזה הרבה מעבר לדירות בשכר דירה ו - - -

סופה לנדבר: (אומרת דברים בשפה הרוסית.

סופה לנדבר: )

<ודים קירפיצ'וב: (אומר דברים בשפה הרוסית.

<ודים קירפיצ'וב: )

סופה לנדבר: (אומרת דברים בשפה הרוסית.

סופה לנדבר: ) אני מדברת על מה שאמר חביב.

סופה לנדבר: (אומרת דברים בשפה הרוסית.

סופה לנדבר: )

<ניצן פלג: אני אמשיך את מה שאמרתי.

<ניצן פלג: בהמשך למה שנאמר פה על ידי חביב, אנחנו נדאג לארגן את ההסכמים ברוסית.

<ניצן פלג: בהסכם החדש, שייצא גם ברוסית אנחנו נעשה מספר שינויים, נעשה כבר את ההפרדה בשכר הדירה, בכספים שמועברים על ידי משרד השיכון לבין ההשתתפות העצמית, שלכל דייר יהיה ברור מה ההשתתפות העצמית שלו.

<ניצן פלג: נמשיך ונטפל בכל הדירות.

<ניצן פלג: יש שם צוות של הקבלן שעובר ובודק כל דירה, עושה את מה שכתוב - - -

<שלומית אבינח: מי איש הקשר?

<שלומית אבינח: יש איש קשר?

<ניצן פלג: כן, יש איש קשר, יש חברת ניהול שנמצאת שם, חברת ניהול מאוד טובה, יש שם את הקבלן ש - - -

<מקסים בביצקי: תרשה לי לתקן אותך, ברשותך.

<מקסים בביצקי: חברת הניהול, הכול בסדר, אבל יש דברים שבפנייה לחברת הניהול מפנים אנשים לחברות, כמו הדלתות.

<מקסים בביצקי: כידוע לך, הסיפור עם הדלתות, עם המנעולים שם, חברות שנתנו אחריות על הדלתות, שזה מאוד מוזר, בלתי נסבל.

<מקסים בביצקי: שאישה לא יכולה לפתוח דלת חודשיים-שלושה, זה פשוט בלתי נסבל.

<ניצן פלג: אתה צודק.

<ניצן פלג: אני מקבל את ההערה.

<ניצן פלג: אנחנו נעבור אצל כל הדיירים, נרכז את כל הבעיות מול החברות החיצוניות, קבלני המשנה, נביא אותם בצורה מרוכזת שיטפלו בכל הדברים.

<ניצן פלג: הם לא צריכים לפנות.

<מקסים בביצקי: אני רק אתרגם להם (אומר דברים בשפה הרוסית.

<מקסים בביצקי: )

<ודים קירפיצ'וב: ניצן, תשמע, הבעיה, כמו שאתה אומר, זה ברור שהחברה העירונית יכולה לטפל בזה, אבל צריך להיות בן אדם שהוא באמת איש קשר.

<ודים קירפיצ'וב: לא יכול להיות שמישהו מהדיירים יכול לפנות לאחראית של המקבצים, היא צריכה לפנות לעוד מישהו ואחר כך לא זז שום דבר.

<ודים קירפיצ'וב: זה צריך להיות ברור הבן אדם, שכל הדיירים יכולים ישר להרים את הטלפון ולדבר ולהגיד מה קורה.

<ודים קירפיצ'וב: זה בעיה.

<ודים קירפיצ'וב: שיהיה קשר טוב מאוד, לא כמו עכשיו.

<ניצן פלג: אני מכיר את חברת הניהול כבר שמונה שנים.

<ניצן פלג: תשע, הוא מתקן אותי.

<ניצן פלג: יש שם גברת בשם בלה - - -

סופה לנדבר: בלה תעבוד בשני הבתים?

<ניצן פלג: כן.

סופה לנדבר: לא, זה לא מקובל.

סופה לנדבר: בכל בית צריכה להיות אם בית.

<ניצן פלג: היא עכשיו שם.

<ודים קירפיצ'וב: לא, אבל, ניצן, הבעיה שבלה לא יכולה לבד לעשות את זה.

<ראובן פאהן: יש שניים שמטפלים בזה, בלה ומיכאל.

<ראובן פאהן: מיכאל יותר מטפל בנושא של התיקונים, התיקונים כרגע - - -

סופה לנדבר: משרד העלייה והקליטה לא חייב אותם בחוזה שבכל בניין צריך להיות אם בית ו - - -

<ראובן פאהן: יש לנו שניים, מיכאל ובלה.

<מקסים בביצקי: לא, זה לא נכון.

<מקסים בביצקי: אם בית יש רק בלה שהיא בשני התפקידים כרגע.

<מקסים בביצקי: גם השומר אותו דבר, לשני בתים - - -

סופה לנדבר: כדי שבניין יתפקד כמו שצריך, בכל בניין כזה צריכה להיות אם בית וצריך להיות איש אחזקה או שומר.

סופה לנדבר: לא יכול להיות שומר, ועוד בסיטואציה של היום של מדינת ישראל, שהוא קופץ מבניין לבניין, זה פשוט בלתי - - -

<קריאה: הוא גם פה ושם.

סופה לנדבר: לא יכול.

<ראובן פאהן: לא, זה שניים, בכל בניין לחוד.

<ודים קירפיצ'וב: אבל תסביר, דוגמה, אם אנשים פונים למיכאל - - -

סופה לנדבר: (מדברת ברוסית).

<שלומית אבינח: סליחה, הפרוטוקול לא קולט, דברו כל אחד בתורו.

סופה לנדבר: אם אתם תדברו כולכם ביחד, זה לא קולט.

<ניצן פלג: אני מקבל את מה שאתם אומרים.

<ניצן פלג: זה ברור, עוד פעם, חברת הניהול, הוא יושב פה, הוא שכיר אצלנו, הם מקבלים הרבה מאוד כסף במכרז, הם צריכים לשים שומר ושומר, אם בית ואם בית.

<ניצן פלג: אם זה לא ככה זה חמור מאוד, אנחנו נבדוק את זה וזה יהיה ככה.

<ניצן פלג: אין ויכוח.

<ניצן פלג: עכשיו אני אומר עוד פעם, לאור הטענות וכל מה שאמרתי, אתם לא הייתם פה בהתחלה, גם הנושא של בדיקת הדיירים, אנחנו ניכנס, נעבור בית בית, דייר דייר, נשים שם - - -

סופה לנדבר: אתם תשימו הודעה שביום כזה או ביום כזה בשעה כזאת וכזאת אנחנו עוברים בדירות.

<ניצן פלג: כן, מישהו מטעמנו, נעשה רישום של כל התקלות שיש במהלך השבוע הקרוב.

<ניצן פלג: ברגע שיהיה לנו את הרישום של התקלות הקבלן אמור לטפל בבדק, הוא ייכנס, יסדר אותם.

<ניצן פלג: אנחנו נוודא שתיקנו את זה.

<ניצן פלג: אני מתחייב תוך שבועיים שלושה ליישר קו בנושא הזה, להכניס לשם צוותים שיטפלו בכל מה שצריך.

סופה לנדבר: (מתרגמת לשפה הרוסית.

סופה לנדבר: )

<ניצן פלג: כל מה שקשור לבדק, הדברים שהקבלן עשה בצורה לא תקינה, אנחנו צריכים לסדר את זה וזה על חשבון הקבלן.

<ניצן פלג: אין דבר כזה לשלם.

<ניצן פלג: אם קבלן לקח כסף, אלא אם כן ביקשו ממנו דברים נוספים, אני לא יודע, אבל כל הפגמים שבדירות הקבלן יסדר.

<ניצן פלג: אנחנו מחזיקים לו ערבויות במיליונים עד שהוא יסדר, הוא לא יראה את זה.

<ניצן פלג: עד שאני אקבל חתימה של כל הדיירים וכל הדירות, הכול בסדר והכול תקין אנחנו לא מחזירים לו את הכסף והוא יודע את זה.

סופה לנדבר: (מתרגמת לשפה הרוסית.

סופה לנדבר: ) אני אומרת שעוד חודש אני אעשה עוד ועדת בדיקה ואני מקווה שתוך חודש - - -

<ניצן פלג: אנחנו נזמין אתכם לעשות שם סיור.

<ניצן פלג: אתמול בערב טיפלתי בשתי דירות שהייתה להם בעיה עם חברת חשמל.

<ניצן פלג: 004 ו-118, אני מול מנהל המרחב, ניצן סקופ, לטפל בבעיות, כי לא הצליחו להתגבר על זה, קיבלתי עדכון שטיפלו בזה.

<ניצן פלג: אנחנו רוצים שהקליטה תהיה יעילה, טובה, נוריד את כל הבעיות האלה שאנשים ייכנסו לשגרת החיים שלהם.

<ניצן פלג: אנחנו נקצה את כל האמצעים בשביל לעבור את הגל הזה וליישר קו עם הבניין.

<ניצן פלג: זה בעדיפות ראשונה.

<ניצן פלג: אנחנו לא ניתן לזה ל - - -

סופה לנדבר: אתם תחתימו אותם על חוזה חדש, עם תרגום לרוסית, עם הפרדה ברורה בין כסף של משרד השיכון והשתתפות עצמית.

<ניצן פלג: עם קצת שינויים.

סופה לנדבר: לא, השתתפות עצמית, רק על השתתפות עצמית כדי לא לבלבל אותם.

<ניצן פלג: לא, בנספח, חשוב לי להגיד, הם יצטרכו לחתום על ייפוי כוח, הם מאשרים לנו לקבל את הכסף ממשרד השיכון ישירות אלינו והם ישלמו רק את ההשתתפות העצמית.

סופה לנדבר: (מתרגמת לשפה הרוסית.

סופה לנדבר: ) יש לי פה עוד בעיה.

סופה לנדבר: נכון שבחוזה היה כתוב בין 280 עד 350, אבל הבדל של 100 ₪ בין הבית הראשון שממול והבית הזה, איך עיריית אשדוד תעזור לנו להתמודד עם זה.

<שלומית אבינח: ראשון.

סופה לנדבר: ראשון.

סופה לנדבר: גם אשדוד בדרך.

סופה לנדבר: באשדוד אפילו לא התחילו לבנות, יש לי עניין איתם.

<ניצן פלג: חשוב להבהיר שהחברה הכלכלית, אנחנו לא מרוויחים, באמת.

<ניצן פלג: אני יכול לבוא ולהראות לכם את כל הספרים שלנו, אנחנו לא מרוויחים את הבניין.

<ניצן פלג: 100 שקל בסדר גודל של מה שאת אמרת, בסדר גודל של 200,000 ומשהו בשנה.

<ניצן פלג: זה גורם לנו, זה מאוד בעייתי מבחינתנו.

<ניצן פלג: אבל יחד עם זה אני מוכן לבחון ובנוסף ונעשה אפילו על זה ועדה פנימית, אם יש בעיות לדיירים מסוימים אז לא באופן גורף לעשות הנחות כי - - -

סופה לנדבר: זה לא יכול להיות חלק כן וחלק לא.

<ניצן פלג: אני אומר, עוד פעם, אנחנו מאוד מאוד גבוליים.

<ניצן פלג: זה נאמר פה על ידי חביב, שהפרויקט הזה חייב להיות - - - עוד פעם, החברה היא לא חברה פילנתרופית, אתם צריכים להבין את זה, היא טיפה עם הראש מעל המים.

<ניצן פלג: אני אומר פה, אנחנו מאוד מאוד במגבלה.

<מקסים בביצקי: אפשר שאלה?

<מקסים בביצקי: אתה אומר מגבלה, אני במקרה נדל"ניסט.

<מקסים בביצקי: אני לא יודע אם ידוע לך, אבל בעיקרון מחיר למטר מרובע היום בראשון, ממוצע, זה 50 ₪, אנחנו מדברים כרגע על דירות של 36-38 מטר, שזה אומר שהמחיר אמור להיות בסביבות 1,400 שקל, איך אתה אומר שאתם גובים מהם 2,200 ואתם לא רווחיים?

<מקסים בביצקי: לפי דעתי, לפי החשבון שעשיתי - - -

<ניצן פלג: איך הגעת ל-2,200?

<ניצן פלג: אנחנו לא שם.

<מקסים בביצקי: אתם כן שם.

<מקסים בביצקי: זה לא משנה אם זה בהשתתפות של המדינה, אבל עדיין אתם שם, כי החוזים שאתם מחתימים אנשים זה בין 2,200 ל-2,100.

<ניצן פלג: אם אתה נדל"ניסט, בבנייה אתה צריך לחשב גם את השטחים הציבוריים והמסדרונות וכל ה - - -

סופה לנדבר: לא, אני לא רוצה ש - - -

<ניצן פלג: חבל להיכנס לזה.

<ניצן פלג: אני אומר לך - - -

סופה לנדבר: זה לא רלוונטי.

סופה לנדבר: המחירים לא גבוהים בגלל שאתם הפסדתם, אבל אמר כאן מנכ"ל משרד העלייה והקליטה, שזה פרויקט כלכלי שהעירייה לקחה על עצמה וזה צריך להיות גם כלכלי, העירייה צריכה להחזיר את הכספים, את ההלוואות שהיא לקחה כדי לממן את הפרויקט הזה.

סופה לנדבר: אבל תגיד, זוג בבניין ממול משלם כמה?

<ניצן פלג: אני אומר עוד פעם, זה לא - - -

סופה לנדבר: אבל איך אתם מגיעים לזה?

סופה לנדבר: לפחות באמצע?

סופה לנדבר: תשמע, יש אנשים שנניח יש להם הכנסה חוץ מקצבת זקנה, אבל אם יש אנשים שיש להם רק קצבת זקנה אז בעצם אנחנו כאן בוועדה דאגנו שזה יהיה לא יותר מ-8% של ההכנסות ואז אתם קופצים מעל הגג.

<ניצן פלג: זה בניגוד לקול קורא.

<ניצן פלג: אנחנו מחויבים מול משרד הקליטה בקול קורא.

<ניצן פלג: אם משרד הקליטה יהיה מוכן לסבסד את זה או משרד הבינוי אנחנו נסתדר.

<ניצן פלג: אני אומר, היום אנחנו מאוד גבוליים.

<ניצן פלג: אנחנו מאופסים במה שאנחנו מקבלים ובמה שאנחנו מוציאים.

<ניצן פלג: כל המקבץ הזה, כל הכספים הגיעו מהלוואות של בנקים ואנחנו משלמים על זה משכנתא.

<ניצן פלג: מה שאנחנו מקבלים מהדיירים יוצא החוצה.

<ניצן פלג: החברה הכלכלית, אני מוכן לפתוח את הספרים, אתם יכולים לבוא לראות - - -

יואל רזבוזוב: רגע, העירייה נתנה קרקע חומה.

יואל רזבוזוב: משרד הקליטה אמור לממן את זה, נכון?

יואל רזבוזוב: 100% מימון או שהמימון הוא של העירייה?

<ניצן פלג: משרד הקליטה העביר לנו 18 מיליון שקל כולל מע"מ, שזה לביצוע 16.5.

<ניצן פלג: הבניין עלה לנו 44 מיליון שקל, כל הכסף הגיע מהלוואות מהבנקים.

<ניצן פלג: התחשיב שלנו היה ששכר הדירה יכסה את המשכנתא, את ההלוואות.

<ניצן פלג: ככה אנחנו חיים.

<ניצן פלג: גם העירייה, גם אנחנו, לא מרוויחים.

<ניצן פלג: חבר'ה, באמת, אני אומר לא מרוויחים - - -

סופה לנדבר: לא, לזכותכם ייאמר שראשון לציון יחד עם סגן ראש העיר אז, ואדים קירפיצ'וב, אתם לקחתם את הפרויקט, אתם הייתם ראשונים ואתם גם סיימתם את הבנייה בזמן, בעצם אתם הייתם כמעט ראשונים.

סופה לנדבר: ובגלל זה אני מעריכה את זה ובגלל זה אני אישרתי עוד פרויקטים לראשון לציון כדי לפתור את הבעיה של ראשון לציון.

סופה לנדבר: (מתרגמת לשפה הרוסית.

סופה לנדבר: ) שולמית, אנחנו נעצור לכמה שניות שאני אדבר ברדיו.

<שלומית אבינח: רזבוזוב יכול להמשיך בינתיים.

סופה לנדבר: לא, אני רוצה שהוא ידבר על ידי.

סופה לנדבר: רבותיי, תודה רבה על העזרה.

סופה לנדבר: קודם כל אתם מחתימים אותם על נספח שמעבירים את הכסף של המדינה, של משרד השיכון - - -

<שלומית אבינח: על ייפוי כוח.

<שלומית אבינח: קודם הוא רוצה ייפוי כוח.

<קריאה: המחאת זכות.

סופה לנדבר: או אתם כולכם תדברו או אני אדבר וכל אחד ידבר בנפרד.

<שלומית אבינח: הוא דיבר על ייפוי כוח והוא מדבר על המחאת זכות, זה כתוב בפרוטוקול.

סופה לנדבר: על ייפוי כוח מחתימים את האנשים, לפני חוזה.

סופה לנדבר: זה דבר אחד.

סופה לנדבר: חוזה עם תרגום לרוסית על יד, זה דבר שני.

סופה לנדבר: יוזמה של בדיקות וליקויים.

סופה לנדבר: עכשיו נעבור לדבר שנקרא אם בית בבית, בנפרד, שומר נפרד וכל האחזקה נפרד, בגלל שהחברה הכלכלית לא יכולה לחסוך על הבית הזה.

סופה לנדבר: זו הייתה הכוונה שלנו בקול קורא וזה א'-ב' של דברים שצריכים להתנהל כחוק.

סופה לנדבר: אני יודעת שאתם לא פילנתרופים, אבל יחד עם זאת, ואמר את זה המנכ"ל, כשהם כתבו את הדבר בין 280 ל-350, הם כתבו את הסכום שאתם יכולים לקחת, אבל יחד עם זאת לדעתי אתם צריכים להוריד את מחיר ההשתתפות העצמית.

סופה לנדבר: אז תיקחו עוד בשנה הבאה, אבל בגלל שאתם רוצים שאנשים יהיו מרוצים הם לא יכולים לשלם יותר מאשר בבית על יד.

סופה לנדבר: הם פשוט לא יכולים.

סופה לנדבר: אני כשרת העלייה והקליטה במשך שש שנים, כאשר משרד השיכון העלה את המחירים, לא נתתי לחביב להעלות בגרוש את הסכומים של ההשתתפות העצמית.

סופה לנדבר: לא נתתי, אמרתי לקחת על עצמנו ומשרד העלייה והקליטה תמיד לקח את זה על עצמו.

סופה לנדבר: פה, בגלל שאתם לקחתם ובניתם ויזמתם ועשיתם, ואני צריכה להגיד, בית יפה מאוד, אתם תתקנו את הליקויים והכול יהיה בסדר, אבל אני רוצה שאנשים ירגישו שהשכנים שלהם לא משלמים פחות והם הפכו להיות - - -

<ניצן פלג: אני לא רוצה להגיד לך 'בואי נעלה לשניים', אבל הראשונים, כי זה בניין שנבנה לפני 10 שנים ולדעתי עוד מעט המחירים שם יעודכנו.

<ניצן פלג: אוטוטו - - -

סופה לנדבר: מה זה יעודכנו?

<ניצן פלג: המחירים שם אמורים להשתנות.

<ניצן פלג: זה כבר 10 שנים שם.

<ניצן פלג: דרך אגב שיטת הבנייה שם היא שיטה שונה, המדינה יצאה לשיטת דיור, שקבלן, חפציבה בזמנו בנה והוא נותן אחוזים, את הכספים שהוא מקבל הוא מפריש מזה לעירייה.

<ניצן פלג: כלומר הדיירים שם לא משלמים.

<אולגה דדון: אני לא יודעת מה אתה מדבר לגבי הולכים להעלות, לא הולכים להעלות.

<אולגה דדון: אנחנו לא דנים ואין לי מושג על מה אתה מדבר.

<ניצן פלג: עוד פעם, עלויות הבנייה של המקבץ הראשון - - -

<אולגה דדון: זה משהו אחר.

<ניצן פלג: זה היה לפני 10 שנים והמקבץ הזה היום זה עלויות שונות לגמרי.

<ניצן פלג: אנחנו לא יכולים, אני עוד פעם אומר, אנחנו פשוט נפסיד כסף ואז כל ה - - - אל"ף, לא יאשרו לי, גם ההנהלה שלי.

<ניצן פלג: אנחנו נפסיד כסף, אני לא יכול לגרור את הבניין הזה בצורה הפסדית.

<ניצן פלג: אבל, אני אומר עוד פעם, אני מוכן לבחון הורדה, אם זה לא יהיה כל הסכום, לפחות חלק ממנו, נעשה איזה הנחה, נבדוק את המספרים.

<ניצן פלג: אני מוכן לבדוק פעם נוספת ולתת לכם תשובה.

<מקסים בביצקי: מה ההפרש היום?

סופה לנדבר: 100 ₪.

<מקסים בביצקי: הם לא יכולים להוריד ב-100 ₪?

<מקסים בביצקי: כל הרווחים?

<ניצן פלג: לא, אני אמרתי לך.

<ניצן פלג: עוד פעם, אם הייתי יכול הייתי עושה את זה.

<ניצן פלג: אם זה היה תלוי בי הייתי נותן את זה בחינם, כן?

<ניצן פלג: אין לי בעיה עם זה, אני בסוף מסתכל על זה כעסק כלכלי.

<ניצן פלג: אנחנו לקחנו הרבה מאוד הלוואות ואנחנו צריכים להחזיר אותן.

<ניצן פלג: תאמין לי, אני לא מרוויח אגורה, אני לא מקבל בונוסים, שום דבר.

סופה לנדבר: תגיד לי, בישיבת המעקב, אתם תשבו בהנהלה של החברה - - -

<שלומית אבינח: עד ישיבת המעקב, אנחנו נפרסם מתי היא תתקיים.

סופה לנדבר: ואתם תנסו להוריד את ההשתתפות העצמית?

<ניצן פלג: אני אבדוק, אני אעשה את המקסימום.

<ניצן פלג: אני מבין את הבעיה וגם אם לא את הסכום, חלק ממנו.

<ניצן פלג: אנחנו מצפים לראות את המספרים.

<ניצן פלג: אני אומר עוד פעם, בשביל שהמיזם הזה יצליח גם בשלישית, אנחנו חייבים מראש ש - - - בניין כזה יודע לצוף מעל המים, זה באמת, כל אגורה וכל שקל שמשלמים לאנשים שאין, אני מבין אותם, אבל אנחנו צריכים לשמור על זה כלכלית.

<ניצן פלג: אני לא רוצה שזה יבוא על חשבון שירות שניתן להם ודברים אחרים.

סופה לנדבר: (מתרגמת לשפה הרוסית.

סופה לנדבר: ) אבל אתם לא תחתימו אותם לפני שאתם תחליטו, בסדר?

סופה לנדבר: אני - - -

<שלומית אבינח: אז מה, אז לעשות ישיבה ואז יחתמו?

סופה לנדבר: לא, אני רוצה לעשות ישיבה, לפחות לעקוב אחרי זה שהמחיר לא יהיה - - - שהם ינסו לתת לי - - -

<ניצן פלג: לא, אני תוך יום-יומיים נותן - - -

סופה לנדבר: תוך יום-יומיים אתם תגידו - - -

<ניצן פלג: מחר אני סוגר את זה, נדבר בטלפון.

סופה לנדבר: בסדר, עם משרד העלייה והקליטה.

<אולגה דדון: כן, אנחנו בקשר ישיר.

<אולגה דדון: אני רוצה להוסיף משהו.

<אולגה דדון: עד שהעולים הדיירים לא יחתמו על הטופס הנדרש על ידי משרד השיכון לצורך קבלת תוספת סיוע בגין שכירות ארוכת טווח הם לא יקבלו, הם לא יקבלו את ה-400 שקל.

<אולגה דדון: חשוב מאוד שאנשים יבינו את זה.

<אולגה דדון: נציג משרד השיכון נמצא כאן.

סופה לנדבר: טוב, משרד השיכון.

<שאול מוצפי: שלום.

<שאול מוצפי: שמי שאול מוצפי, מנהל תחום סיוע בדיור.

<שאול מוצפי: אנחנו עובדים בשיתוף פעולה עם משרד הקליטה ואנחנו באמת שמחים על כל פתרון שנותן פתרון קבוע ולא זמני לדיירים.

<שאול מוצפי: זו דוגמה טובה.

סופה לנדבר: (מתרגמת לשפה הרוסית.

סופה לנדבר: )

<שאול מוצפי: אנחנו בפרויקט הזה זרוע למשרד הקליטה.

<שאול מוצפי: ברגע שנקבל את הרשימות ואת המחאת הזכות שמעבירה את כספי הסיוע לחברה הכלכלית אז מבחינת הדיירים אין בעיה, הם לא צריכים לדאוג, הכסף יועבר.

<שאול מוצפי: אנחנו פה בעדם ו - - -

סופה לנדבר: אבל אתה יודע, עד כמה שחשוב להעביר כסף ישירות לחברה.

סופה לנדבר: בגלל שאני ראיתי טבלה, שבגיל מסוים מקבלים השתתפות אחת, אחר כך יותר ויותר ויותר.

סופה לנדבר: מה שקרה שבעצם אנשים היו צריכים לרוץ כדי להחזיר את הדברים, לא כולם לפי הגיל ולפי הטבלה הזאת קיבלו את הכסף.

סופה לנדבר: אתם תסתדרו עם החברה הכלכלית בלי לערב את האנשים.

<שאול מוצפי: כן, הדיירים לא צריכים לדאוג, אנחנו עושים העברה ישירה לחברה, הסכום הוא אחיד, 400 שקל, כולם יקבלו את הסכום.

סופה לנדבר: (מתרגמת לשפה הרוסית.

סופה לנדבר: )

<שלומית אבינח: שיתרגמו את זה גם לרוסית.

סופה לנדבר: אתם יודעים מה?

סופה לנדבר: אומרת שולמית, מזכירת הוועדה, שתתרגמו את זה גם לרוסית.

סופה לנדבר: כל מסמך שיהיה עם תרגום לרוסית, כדי לא לבלבל את האנשים, שהם יידעו שהם לא חותמים - - -

יואל רזבוזוב: תגיד לשר השיכון, נורמה בכלל, הכול ברוסית, כל הדברים, כל מקבצי הדיור.

<אולגה דדון: סליחה, זה קיים.

יואל רזבוזוב: אז למה הוא אומר שהם לא קיבלו?

<שאול מוצפי: אנחנו מעבירים את החוזים ואת ההתחייבות.

סופה לנדבר: (מתרגמת לשפה הרוסית.

סופה לנדבר: )

<ניצן פלג: את שני הסכומים אתם מעבירים?

<שאול מוצפי: כל הסיוע שמגיע ל - - -

<שלומית אבינח: גם את ה-400 וגם את ה - - -

סופה לנדבר: אתם פשוט תתרגמו גם את זה וגם את זה כדי שלא יהיה בלגן.

<ודים קירפיצ'וב: קודם כל שאתה אומר זה נכון ואתה צודק במאה אחוז, אבל הבעיה, וכל הספקולציות שעכשיו הולך למקבץ שלנו בראשון, זה הולך למה החברה העלה ל-100 שקל לדייר.

<ודים קירפיצ'וב: אתה צודק כמו שאתה מסביר, זה צריך להיות רווחי וצריך לדאוג לאנשים, אבל צריך להסביר לאנשים למה בדיוק, לא אני ולא סופה ולא קוסטנטין, אתם צריכים להסביר או לתת להם מכתבים, בדיוק, שיהיה רשום ברוסית למה זה עולה.

<ודים קירפיצ'וב: אתם צריכים להסביר שאתם תעשו מקסימום ספציפי במקרה נקודתי, אבל מי יכול לשלם פחות, אבל למה, אנשים לא יודעים למה.

<ודים קירפיצ'וב: אתה מבין?

<ודים קירפיצ'וב: בגלל זה זה כל הזמן הסיבוב, כל הזמן הבן אדם מדבר, 'אני משלם 100 שקל, הוא משלם 50 שקל, ההיא משלמת פחות ל-1,000 שקל'.

<ודים קירפיצ'וב: צריך להסביר, זה חשוב.

<ודים קירפיצ'וב: שלא יהיו אחר כך עוד פעם דיבורים.

<ניצן פלג: אני אגיע למקבץ הדיור, נאסוף את כולם, נסביר להם פעם נוספת, אני אקח גם נציגים ממשרד הקליטה, נעשה כנס, נעשה תיקון.

<ודים קירפיצ'וב: יפה.

<ניצן פלג: אני עוד פעם אומר, הייתה לנו תקלה בקליטה.

<ניצן פלג: אתה לא היית פה בהתחלה, לא קלטנו כמו ש - - -

סופה לנדבר: (מתרגמת לשפה הרוסית.

סופה לנדבר: )

<אוליסיה מושקוביץ: אני שוב חוזרת על בקשתי, לא כל דייר יקבל את ההודעות באופן רשמי.

<אוליסיה מושקוביץ: אני מבקשת גם את ההסבר של הסיבה.

<אוליסיה מושקוביץ: נתקבלו הסכומים, למה אתם גובים את הסכומים.

<אוליסיה מושקוביץ: אני מבקשת להסביר בהתאם לאיזה החלטה.

סופה לנדבר: סליחה, אני נתתי לך זכות לדבר?

סופה לנדבר: מי את?

סופה לנדבר: תציגי את עצמך.

סופה לנדבר: תשאלי אותי האם אני נותנת לך זכות לדבר.

יואל רזבוזוב: בסדר, היא לא הבינה, היא חשבה - - - החבר'ה שלה דיברו - - -

סופה לנדבר: גם היא תדבר אם היא תבקש.

יואל רזבוזוב: היא עורכת דין שמייצגת את ה - - -

סופה לנדבר: קוסטה, סליחה, גם היא תדבר, אני אתן לה, אם אני אחליט שאני צריכה לתת לה.

יואל רזבוזוב: היא חשבה שהיא קיבלה רשות דיבור.

סופה לנדבר: אם עורכת דין לא יודעת לבקש ולקבל, אז סליחה.

יואל רזבוזוב: היא מנומסת.

יואל רזבוזוב: יש פה נימוס ויש פה - - - לא צריך פה לעשות - - -

סופה לנדבר: תודה רבה לך.

סופה לנדבר: תודה רבה לך.

<אוליסיה מושקוביץ: אני מתנצלת.

<אוליסיה מושקוביץ: שמי מושקוביץ אוליסיה, עורכת דין, חברת ועדת עלייה וקליטה של ראשון לציון.

<אוליסיה מושקוביץ: לפני שבועיים התבקשתי על ידי דיירים, שרובם נמצאים כאן, לבדוק את החוזה ולטפל בנושא גלובלית.

<אוליסיה מושקוביץ: זה מה שבעצם נמצא עד היום, כל יום קבוע אני נמצאת באחת הדירות ואנחנו מדברים ובודקים וכל יום אני מעלה איזה שהוא נושא חמור ופניתי כבר לחברה הכלכלית עם השאלות.

<אוליסיה מושקוביץ: וכמו שאמרתי קודם, יש לי מספר שאלות מאוד פשוטות.

<אוליסיה מושקוביץ: בעקבות איזה החלטה הוחלט לגבות את המספר הגבוה ביותר?

<אוליסיה מושקוביץ: משרד הקליטה המליצו על השתתפות עצמית בטווח של בין 180 עד 280 והוחלט על ידי החברה הכלכלית לגבות את הסכום הגבוה ביותר.

<אוליסיה מושקוביץ: אני עד היום לא הצלחתי מכל הפניות הרבות, לכל הגורמים, לכל הגופים הגדולים של מי שמחליט, להבין למה.

<אוליסיה מושקוביץ: זה משהו שניסיתי להעביר לדיירים, מה הסיבה.

<אוליסיה מושקוביץ: לא הצלחתי.

<אוליסיה מושקוביץ: זאת הבקשה שלי, אני מעלה את הבקשה לכאן לשולחן.

<אוליסיה מושקוביץ: אני מבקשת לקבל את התשובה באופן רשמי.

<אוליסיה מושקוביץ: אם אפשר בשפה הרוסית ובשפה העברית.

<אוליסיה מושקוביץ: אני הבנתי שנעשתה איזה שהיא טעות.

<אוליסיה מושקוביץ: כמו שאנחנו יודעים, טעות זאת לא עילה לביטול חוזה וזה ברור לגמרי.

<אוליסיה מושקוביץ: אני בטוחה בזה, האוכלוסייה הכי חלשה בארץ צריכה לסגור את הטעות הזאת.

<אוליסיה מושקוביץ: אני מבקשת לסגור את זה בפשרה בין משרד הקליטה לחברה הכלכלית ולמצוא איזה שהוא איזון.

<אוליסיה מושקוביץ: לא המספר הגבוה ביותר ולא הנמוך.

<אוליסיה מושקוביץ: ועוד דבר נוסף - - -

סופה לנדבר: אוליסיה, את כנראה לא הקשבת למנכ"ל.

סופה לנדבר: אנחנו דיברנו בדיוק על סכום ההשתתפות, בגלל שההשתתפות במקום הזה יותר גבוהה במשרד העלייה והקליטה כאשר היה כאן המנכ"ל הוא הסביר למה הם נתנו טווח יותר נמוך ויותר גבוה, בגלל שזה פרויקט כלכלי והם התחשבו שלא לכולם יש את אותה הכנסה ובגלל זה הם נתנו, שהפרויקט הזה יהיה כלכלי ושהחברה הכלכלית הזאת לא עושה את זה כנושא פילנתרופי, היא צריכה להחזיר את ההלוואות ואז בנו בית.

סופה לנדבר: זה דבר אחד.

סופה לנדבר: אני עכשיו ביקשתי מהמנכ"ל בישיבה של הנהלה של החברה הכלכלית של ראשון לציון לנסות להוריד את הסכום הזה ולקחת לפחות אמצע.

סופה לנדבר: אני מבינה שיש להם לפי הקול קורא אפשרות להעלות את ההשתתפות העצמית, אבל יחד עם זאת, אני כיושבת בראש השולחן, כממלאת מקום יושב ראש הוועדה, מבקשת מהחברה לשקול ולהודיע לי במשך כמה ימים עד שבוע הבא את הסכום, על מה אתם תחתימו את האנשים.

יואל רזבוזוב: אני אוסיף משפט.

יואל רזבוזוב: אנחנו נמצאים פה במצב ביניים, מצד אחד כמו שאמרנו, מבחינת דיני חוזים, היה חוזה, מספיק שגביתם פעם אחת וקיבלתם את הכסף לחשבון, זאת אומרת שהסכמתם לחוזה הקודם.

<ניצן פלג: לא גבינו.

יואל רזבוזוב: גביתם.

<ניצן פלג: לא גבינו.

יואל רזבוזוב: לא גביתם?

יואל רזבוזוב: אני הבנתי מהדיירים ש - - -

<שלומית אבינח: תשלום ראשון.

יואל רזבוזוב: תשלום ראשון?

יואל רזבוזוב: לא משנה, זה נקרא שקיבלתם כספים.

יואל רזבוזוב: מצד שני, הפרויקט הזה, אני רוצה לברך את עיריית ראשון לציון כי לא כל עירייה תלך על פרויקט כזה, זה פרויקט שעירייה מממנת, בסופו של דבר היא צריכה לממן איכשהו, אתם עושים מודל כלכלי, כמובן אתם גובים, אבל עדיין אתם לוקחים פה איזה שהם סיכונים ואנחנו רוצים שתמשיכו לבנות את היחידות האלה.

יואל רזבוזוב: אם עכשיו אנחנו נבוא ונלך לבית משפט ונגיד שהדיירים יזכו, זאת אומרת שאתם תפסיקו את הפרויקטים.

יואל רזבוזוב: זאת לא המטרה.

יואל רזבוזוב: אז כמו שאמרנו, אם תסתדרו והדיירים יהיו מרוצים אז - - -

<ניצן פלג: אמרתי בהתחלה ולא היית, עשינו טעות.

<ניצן פלג: אם הייתי עושה טעות הפוכה ולוקח יותר והייתם באים ואומרים - - - אנחנו הולכים לחיות ביחד עוד הרבה זמן, אנחנו הולכים לבנות את המקבץ השלישי ו - - -

סופה לנדבר: (מתרגמת לשפה הרוסית.

סופה לנדבר: )

<ניצן פלג: אנחנו עובדים באמת בשיתוף פעולה על מנת לעשות.

יואל רזבוזוב: בסדר גמור, הגיוני, מקובל.

יואל רזבוזוב: רק חשוב באמת להסביר להם בשפה שלהם ובנועם.

<ניצן פלג: חשוב לי להגיד, אני עובד ציבור, פקיד כמו כל אחד אחר, אנחנו לא מרוויחים מזה, אנחנו רוצים פה עסק שכולם ירוויחו.

סופה לנדבר: די, מספיק, אתה כבר אמרת את זה ואני איתך יחד רוצה להגיד, הדבר היפה שלקחתם ועשיתם, אני לא רוצה להפוך אותו לדבר שעיריות אחרות יגידו 'לא נבנה'.

סופה לנדבר: לא רוצה.

סופה לנדבר: אמנם אני לא נמצאת במשרד העלייה והקליטה ואת פרויקט קרקע חומה אני יזמתי ודאגתי ונלחמתי והמפלגה שלי עשתה הכול כדי שהפרויקט ייצא לפועל, אני רוצה להגיד, עשיתם טעות, אתם מבינים איפה טעיתם, אני רוצה תוך ימים קצרים שתתקנו את הדברים, תפרידו בין כספים של משרד השיכון, תחתימו אותם על ייפוי כוח כל הכסף של משרד השיכון, שיעביר ישירות, תרגום לרוסית, יוזמה של בדיקת ליקויים ולהוריד את ההשתתפות העצמית עד כמה שאתם יכולים, בסדר?

<וטליה לייבה: (מתרגמת לשפה הרוסית.

<וטליה לייבה: )

<מקסים בביצקי: (מתרגם בתרגום חופשי): אני קיבלתי ב-1 באוגוסט את הדירה, ממש פתאומי.

<מקסים בביצקי: בחמש דקות הם חתמו על החוזה, תוך כמה שעות הם נכנסו כבר לדירות מתוך פחד שאחרת הם לא יקבלו את הדירות.

<מקסים בביצקי: בסוף החודש הם לא יכלו לעבור כי הם לא הודיעו להם מראש, הם לא הודיעו בדירות שלהם.

<מקסים בביצקי: כשהם נכנסו לשמה הם הבינו שיש להם הרבה דברים לרכוש ולקנות, למרות שהכול צפוף, אבל עדיין צריך לרכוש.

<מקסים בביצקי: הם פה שלושה שבועות, מעלים להם מחיר שכירות שהם בכלל לא ציפו לשלם.

<מקסים בביצקי: ואז הם הבינו שהדיירים החדשים כבר חותמים על חוזים במחיר החדש.

<מקסים בביצקי: יש להם גם בעיה שארבעה חודשים לא גובים מהם תשלום וזה כבר סך הכול משהו כמו 7,000 שקל והם לא יכולים לחסוך את הכסף.

סופה לנדבר: לחברה הכלכלית, אני רוצה שאתם תפתרו את הבלבול הזה, בגלל שהם קיבלו את הכסף למשרד השיכון, עכשיו הייתה בעיה עיקרית, ההבדל בין הסכומים שהם מקבלים לחשבון ולהפריד ומיד לקחת, בגלל שהם לא יכולים להחזיר.

סופה לנדבר: זה מתבזבז ואנשים דואגים.

סופה לנדבר: ולהחתים על חוזה של השתתפות עצמית.

סופה לנדבר: (מתרגמת לשפה הרוסית.

סופה לנדבר: ) אני מתרגמת להם במה אני מחייבת אתכם ומה שאתם תעשו, מה שבעצם אתה אמרת.

<אולגה דדון: אתם צריכים לתלות על לוח המודעות מספר טלפון של איש קשר.

סופה לנדבר: למי הם יכולים לפנות ברוסית ו - - - או שאתם רוצים שאני אתן את הטלפונים של הלשכה שלי?

<שלומית אבינח: לא, מה פתאום?

סופה לנדבר: שולמית, את לא יודעת, אני, כאשר הייתי שרה לעלייה וקליטה אני הכנסתי את האף שלי, והחברה הכלכלית יודעת בדיוק, לכל דירה, לכל לקוח, אני הגעתי לכל עולה חדש.

סופה לנדבר: ככה אני רגילה לעבוד.

סופה לנדבר: תסבירו להם על השתתפות עצמית.

סופה לנדבר: (מתרגמת לשפה הרוסית.

סופה לנדבר: )

<מקסים בביצקי: הם אומרים שההבדל 200 שקל.

יואל רזבוזוב: ההשתתפות בבית הראשון ליחיד 85 שקלים, השני 120, משהו כזה ופה זה - - -

<ניצן פלג: אי אפשר להשוות, זה משהו אחר.

סופה לנדבר: לא, אבל כמה ההשתתפות העצמית?

<אולגה דדון: זה משתנה.

<אולגה דדון: אני לא יכולה להגיד כרגע.

סופה לנדבר: מה זה משתנה?

<אולגה דדון: זה משתנה גם לפי גילאים, לפי הסיוע שהם מקבלים ממשרד השיכון.

<אולגה דדון: בטח שזה משתנה, כל אחד מקבל סיוע שונה.

<מקסים בביצקי: בין כמה לכמה?

<מקסים בביצקי: אומרים שבין 120 ל-150.

<אולגה דדון: אני מוכנה לבדוק מה המינימום ומה המקסימום.

<אולגה דדון: אני יודעת שזה בממוצע 100 שקל.

<קריאה: בבניין הישן משלמים, בודד משלם 85 שקל ואנחנו צריכים 280, ההפרש זה 200 שקל כמעט.

<אולגה דדון: הם לא מקבלים סיוע של 400 שקל בחודש.

<קריאה: לא, זה נטו.

<אולגה דדון: לא, הם לא מקבלים סיוע של 400 שקל.

<אולגה דדון: אנחנו יודעים שבממוצע ההפרש הוא 100 שקל.

<קריאה: 400 שקל זה לא נרשם, זה בצד.

<אולגה דדון: אנחנו יודעים שהממוצע ההפרש הוא 100 שקל, בממוצע, כי זה משתנה.

<אולגה דדון: אם אתם רוצים פרטים יותר מדויקים, כמה מינימום וכמה מקסימום אני אבדוק.

סופה לנדבר: תסבירי לי, אתם מחר תחתימו כל בן אדם על סכום של כמה?

סופה לנדבר: 250, 350?

<אולגה דדון: על פי הקול קורא אנחנו קבענו שכל הסיוע של שכר דירה של משרד השיכון מועבר לעירייה ויש השתתפות עצמית בין 250 ל-350 לזוג ובין 180 ל-280 ליחיד.

<אולגה דדון: הזוכה יכול להחליט כמה הוא לוקח ואנחנו המלצנו על - - -

סופה לנדבר: זה מה שאנחנו אומרים.

<אולגה דדון: אבל ללא קשר למקבץ הסמוך.

<אולגה דדון: אין קשר.

<אולגה דדון: את זוכרת בעצמך, אנחנו - - -

סופה לנדבר: אז הם מחר צריכים להחתים את האנשים, זוג, כמה הם צריכים ל - - -

<אולגה דדון: כרגע זה 350.

<אולגה דדון: כרגע ואת ביקשת שהם יתחשבו ויורידו.

סופה לנדבר: ולבודד?

<אולגה דדון: לבודד כרגע זה 280, מינימום 180.

<אולגה דדון: הם כרגע לוקחים 280 ואת ביקשת שיילכו ל - - -

סופה לנדבר: (מתרגמת לשפה הרוסית.

סופה לנדבר: )

<אולגה דדון: - - - בין 8% ל-10% בדיור מוגן.

<אולגה דדון: המינימום שיחיד מקבל ביטוח לאומי פלוס הבטחת הכנסה פלוס השלמת הכנסה זה בסביבות 2,800 שקל.

סופה לנדבר: (מתרגמת לשפה הרוסית.

סופה לנדבר: ) אנחנו מבקשים שאתה תודיע לי את ההשתתפות העצמית ותחתים אותם על השתתפות עצמית, בסדר?

<ניצן פלג: דבר אחרון, אחרי ששמעתי את הכול, אנחנו נעשה דבר כזה, אם יהיה להם ועד שירכז אותם, אני אעשה איתם במהלך התקופה הקרובה ישיבות על כל הבעיות שיש, אני אישית אגיע לשם פעם בחודש עד שזה יסתדר.

<ניצן פלג: אותו ועד, שירכז את כל הבעיות שיש, אנחנו נשב עם חברת הניהול - - -

<מקסים בביצקי: יש להם כבר נציגות ויש להם פרוטוקול שהם בחרו.

סופה לנדבר: (מתרגמת לשפה הרוסית.

סופה לנדבר: )

<שלומית אבינח: שיקבלו את הכסף של משרד השיכון, שנודיע להם שצריך לחתום.

סופה לנדבר: על ייפוי כוח, אנחנו כבר דיברנו.

סופה לנדבר: (מתרגמת לשפה הרוסית.

סופה לנדבר: )

<שלומית אבינח: לסכם גם בעברית.

סופה לנדבר: מה שאנחנו אומרים, אנחנו צריכים לדרוש מהחברה הכלכלית שיעבירו לי תוך יומיים, או מחר, תוך יום, את הסכומים של ההשתתפות העצמית, הם שוקלים להוריד את הסכום של ההשתתפות כמה שהם יכולים.

סופה לנדבר: זה דבר אחד.

סופה לנדבר: אם בית, שומר ואיש אחזקה, בבית הזה יהיו בנפרד.

סופה לנדבר: כל המסמכים שחותמים אנשים, תרגום לרוסית, גם ייפוי כוח בתרגום לרוסית, ויוזמה של בדיקת ליקויים בכל דירה ותוך חודש ימים לתקן את כל הליקויים.

סופה לנדבר: הם בחרו ועד שמקובל על כל הבניין, אז הנציגות של הוועד תעבוד מול מנכ"ל החברה הכלכלית והם יעבירו את כל הפרטים לדיירים.

סופה לנדבר: תוך חודש ימים אנחנו עושים ישיבה חוזרת כדי לבדוק עד כמה שהאנשים מרוצים ואני רוצה להיות שם בחנוכת בית יחד עם ודים קירפיצ'וב.

סופה לנדבר: ואני רוצה שכל האנשים יחייכו.

<ודים קירפיצ'וב: כולם יחייכו.

<רוזה ארקשבסקי: אני רוצה רק בשתי מילים להודות אישית לסופה לנדבר ולוודים קירפיצ'וב שבסופו של דבר הבניין נבהנה ואנחנו אכלסנו ואני מקווה שהכול יסתדר והמחירים יסתדרו ותעשו לנו מינימום מחיר ומקסימום שאתם יכולים לעשות בשבילנו.

<רוזה ארקשבסקי: אני מקווה שככה יהיה.

סופה לנדבר: תודה רבה.

<רוזה ארקשבסקי: ולכל המדינה שדאגו לנו בסוף.

סופה לנדבר: תודה רבה.